Συνελήφθη μητέρα – Χαστούκισε την 13χρονη κόρη της και οδηγήθηκε στον Εισαγγελέα

13χρονη κατήγγειλε στην αστυνομία τη 40χρονη μητέρα της – Συνελήφθη και οδηγήθηκε στον εισαγγελέα Πρωτοδικών Λάρισας

Με χειροπέδες βρέθηκε μια 40χρονη Ελληνίδα, η οποία συνελήφθη στη Λάρισα για ενδοοικογενειακή βία και σωματική βλάβη αδύναμου ατόμου, έπειτα από καταγγελία της 13χρονης κόρης της ότι την χαστούκισε στο προαύλιο του Γυμνασίου όπου ενημερώθηκε από τους εκπαιδευτικούς για την πορεία της ανήλικης.

Το περιστατικό συνέβη μόλις βγήκαν από το γραφείο της διευθύντριας, όταν η εξοργισμένη μητέρα άρπαξε από τα μαλλιά την κόρη της και την χαστούκισε. Η 13χρονη την κατήγγειλε στην Αστυνομία, με αποτέλεσμα η 40χρονη γυναίκα να συλληφθεί και να οδηγηθεί στον εισαγγελέα Πρωτοδικών Λάρισας, ο οποίος στη συνέχεια έδωσε προφορική εντολή να αφεθεί ελεύθερη καθώς, με προτροπή της εισαγγελέως Ανηλίκων, μητέρα και κόρη συναίνεσαν στην διαδικασία της ποινικής διαμεσολάβησης προς όφελος της οικογένειάς τους.

Πηγή: Πρώτο Θέμα